《看笋》
宋代·方一夔

丁宁莫采箨龙儿，造物成材各有时。寸碧纵横牛戴角，一斑缠有豹留皮。

长身上水夜深看，直干干云岁晚知。名节为君描画尽，清吟堪继菉猗诗。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。